《秋清曲》
明代·刘绩

吴纱织雾围香玉，八尺银屏画生绿。
睡鸭掞氤惹梦长，重城漏板声相续。
西风淅淅吹兰唐，云波微茫连洞房。
芙蓉腻脸啼秋露，怨绿愁红俱断肠。
交河万里知何处，啁哳金鸡报天曙。
玉鬃骏马归不归，含情自折相思树。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。